Só lyk plan B as nooddienste nie betyds opdaag nieFoto: Pixabay.com Die Suid-Afrikaanse Polisiediens (SAPD) en ander nooddienste word gereeld oorweldig deur noodoproepe. Wanneer elke verbygaande minuut die verskil tussen lewe en dood kan maak, is dit van kritiese belang vir Suid-Afrikaners om ŉ plan B gereed te hê, ingeval noodpersoneel nie betyds opdaag nie. Volgens brigadier Vishnu Naidoo, afdelingshoof vir korporatiewe kommunikasie by die SAPD, ontvang die 22 inbelsentrums, wat landwyd deur die 10111-diens vir misdaadverwante oproepe gebruik word, ŉ gemiddeld van 29 499 oproepe per dag. Dit is nagenoeg 20 oproepe per minuut! ŉ Kommerwekkende aantal van hierdie oproepe is fop-oproepe – iets wat krimineel strafbaar is – wat die situasie verder vererger deur kosbare tyd en hulpbronne te vermors. Verdere uitdagings, wat die SAPD moet oorkom, sluit volgens Naidoo onvolledige adresbesonderhede, ŉ versperring of vertraging op die roete na die toneel, voertuie wat nie toegerus is vir sekere terreine nie en ŉ algemene tekort aan polisiehulpbronne in. “Dit is duidelik die SAPD en ander nooddienste verkeer onder geweldige druk met beperkte hulpbronne en vertragings om by ŉ toneel uit te kom, is dikwels onafwendbaar,” sê Elmarie Twilley, woordvoerder van Virseker. “Wanneer ŉ krisis jou tref, is dit noodsaaklik om te weet watter ander kanale jy moontlik kan gebruik om hulp te ontbied.” Sy gee die volgende wenke om beter voorbereid te wees op noodgevalle: Die SAPD beveel ook aan dat jy die telefoonnommers van die naaste polisiestasie en mediese nooddienste byderhand het, dat jy probeer om 08600 10111 as alternatief vir 10111 probeer skakel en dat jy 112 skakel wanneer jy van jou selfoon bel. “Moenie wag totdat jy in ŉ noodsituasie verkeer om ŉ plan B aanmekaar te slaan nie. Maak eerder nou dadelik seker dat jy voorbereid is – dit kan jou lewe of dié van iemand wat jy liefhet red,” het Twilley bygevoeg.